【明報專訊】最近在網上對後輩多番批評的周啟生前晚出席「夏蕙慈善基金有限公司就職典禮」晚宴。他表示只在網上講兩句,而且沒開名批評,「陳蕾是我鍾意的歌手,有機會都想合作,我鍾意《凡星》,遲早會在現場唱她的歌,只是覺得點解今次會咁㗎(指走音)?可以唱好啲吖!只是對細路女講真話,是惜住她」。批評《中年好聲音2》總決賽評判,矛頭疑指向楊千嬅?他說:「好嘅我就讚,唔啱唱歌就去做戲,做戲唔好就返屋企。」
對於早前批評MIRROR未成氣候且跳舞不整齊,周啟生說:「咪學吓、練吓囉!要無肚腩先吖!點樣做『萬人迷』呀?(指姜濤?)我唔理邊個,任何一個,陳百強、張國榮、我有無肚腩呀?許冠傑70幾歲都無肚腩,我講個個,唱歌要好過我哋、人要fit過我哋,唔係講咩迷人!」
黃夏蕙慈善基金交細女接棒
黃夏蕙自覺92歲年紀大,經常覺得很疲累,下月會做體檢,決定最後一次落手落腳搞慈善基金事宜,之後交由細女Maggie處理,她說:「不捨得,因還有很多想做的事未完成,希望搞一間老人院。」是否以後不再出來玩?她說:「別人搞的話,我日日都出來玩。」